钦定古今图书集成/理学汇编/文学典/第123卷 > 《韩愈传赞》唐·书
## 钦定古今图书集成/理学汇编/文学典/第123卷 > 《韩愈传赞》唐·书

赞曰：“唐兴承五代，剖分王。政不纲文，弊质穷。”蛙。〈正韵古文
蛙字〉“俚混并。天下已定，治荒剔蠹，讨究儒术，以兴典宪，
薰𬪩涵浸，殆百馀年”，其后文章稍稍可述。至贞元、元
和间，愈遂以《六经》之文为诸儒倡，障堤末流，反刓以
朴，划伪以真。然愈之才，自视司马迁、扬雄至班固以
下，不论也。当其所得，粹然一出于正，刊落陈言，横骛
别驱，汪洋大肆，要之无抵牾圣人者。其道盖自比孟
轲，“以荀况、扬雄为未醇，宁不信然？至进谏陈谋，排难
恤孤，矫拂媮末，皇皇于仁义，可谓笃道君子矣。”自晋
汔隋，老佛显行，圣道不断如带。诸儒倚天下正议，助
为怪神，愈独喟然引圣，争四海之惑，虽蒙讪笑，跲而
复奋，始若未之信，卒大显于时。昔孟轲拒杨、墨，去孔
子才二百年，愈排二家，乃去千馀岁。拨“衰反正，功与
齐而力倍之”，所以过况、雄为不少矣。自愈没，其言大
行，学者仰之如泰山北斗云。